Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: az 1106/2000. (XII. 8.) Korm. határozathoz
Paragraph Index: 400

9. Az M. IV. Fejezet 7. Cím helyébe a következő cím kerül, és kiegészül az alábbi 55/A—55/C. §-okkal: „7. Cím A vagyonkezelési és tőkepiaci vezérigazgató-helyettes feladat- és hatásköre” „55/A. § Irányítja és felügyeli az ÁPV Rt. hozzárendelt vagyonába tartozó hitelintézeti, illetőleg biztosítási tevékenységet végző társaságokkal kapcsolatos tulajdonosi tevékenységet. 55/B. § A tőkepiaci tevékenység keretein belül portfolió, hazai és nemzetközi tőkepiaci, valamint tőzsdei elemzéseket végez, irányítja a nyilvános forgalomba hozatal és tőzsdei bevezetések készítését és lebonyolítását. 55/C. § Előkészíti a kárpótlási, illetve vagyonjuttatási célból létrehozandó befektetési társaságok, illetve alapok alapítását, ezek felett gyakorolja a tulajdonosi jogokat, szükség esetén előkészíti a privatizációjukat.”

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes